Diari Oficial de la Generalitat Valenciana


Sumari del DOGV 5938, del 22-01-2009 (2009/566)

RESOLUCIÓ de 19 de gener de 2009, de la consellera d'Agricultura, Pesca i Alimentació, per la qual s'amplia el termini de presentació de sol·licituds, per a l'exercici 2009, de les ajudes a la inversió en explotacions ramaderes.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/566


Data del document
:   19-01-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * explotació agrària
    * suport econòmic
    * sector agrari
    * ajuda pública

RESOLUCIÓ de 19 de gener de 2009, de la consellera d'Agricultura, Pesca i Alimentació, per la qual s'amplia el termini de presentació de sol·licituds, per a l'exercici 2009, de les ajudes a la inversió en explotacions ramaderes. [2009/566]  
L'Orde de 5 de març de 2008, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes establix, en el seu apartat quint, que les sol·licituds d'ajuda es presentaran per mitjà d'instància degudament emplenada i subscrita pel titular de l'explotació o pel representant legal que corresponga en el termini de presentació que es farà públic anualment per mitjà de la publicació en el Diari Oficial de la Comunitat Valenciana.  
En l'apartat quart de la Resolució de 9 de desembre de 2008, de la Conselleria d'Agricultura, Pesca i Alimentació, publicada el 22.12.2008, en el Diari Oficial de la Comunitat Valenciana número 5918, s'establia que el termini de presentació de sol·licituds, per a l'exercici 2009, serà d'un mes comptat a partir de l'endemà de la publicació en el Diari Oficial de la Comunitat Valenciana de l'esmentada resolució, i respecte a l'esmentat termini es creu oportuna la necessitat ampliar-lo, pel fet que a coincidit amb el període vacacional de Nadal.  
En la disposició final primera de l'Orde de 05.03.2008, es faculta la directora general de Producció Agrària per a emetre els actes, les resolucions i les instruccions que siguen necessaris per a l'aplicació d'esta orde.  
Per tot això, a proposta de la directora general de Producció Agrària, resolc:  
Apartat primer  
S'amplia fins al 7 de febrer de 2009 inclusivament, el termini de presentació de les sol·licituds de les ajudes a la inversió en explotacions ramaderes de l'exercici 2009, concedides per Orde de 5 de març de 2008, de la Conselleria d'Agricultura, Pesca i Alimentació.  
Apartat segon  
Esta resolució és definitiva en via administrativa, i contra esta es podrà interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 19 de gener de 2009.- La consellera d'Agricultura, Pesca i Alimentació: Maritina Hernandez Miñana.